Адразу скажу, што разьлічваў убачыць значна менш людзей у зале. Сёньня мы жывем у такія часіны, калі даводзіцца быць суворым рэалістам, і па-іншаму глядзець на пэўныя рэчы. У мінулы раз людзей было ледзь не ў 2 разы больш, але і зараз клуб ня быў пустым. Больш, чым прагназаваў я (але, на жаль, менш, чым было патрэбна), візуальна людзей хапала, асабліва, калі яны расьцягнуліся па танцпляцы падчас канцэрту. Цяжкае пытаньне, ці ўбачым мы яшчэ раз музыкаў у бліжэйшы час у Беларусі, таму тыя, хто не паленаваўся прыйсьці ў гэты вечар, атрымалі ўнікальны шанец убачыць Tiamat, лічы, у крокавай даступнасьці ад дому.